**BMW Sauber F1.07** oli saksalaisen Jörg Zanderin suunnittelema Formula 1 -auto, jota BMW Sauber -talli käytti kaudella 2007. Auton kilpailuissa ajavat saksalainen Nick Heidfeld, puolalainen Robert Kubica ja häntä tuurannut saksalainen Sebastian Vettel.

Kausi alkoi tallin kannalta erittäin hyvin - Heidfeld ajoi kaikissa kauden kolmessa ensimmäisessä kilpailussa neljänneksi. Kubica pääsi pisteille kauden kolmannessa GP:ssä, Bahrainin GP:ssä. Espanjan GP:ssä Kubica oli autolla puolestaan neljäs. Monacon katuradalla molemmat kuljettajat pääsivät pisteille, kun Kubica ajoi viidenneksi ja Heidfeld kuudenneksi. Kanadan GP:ssä Heidfeld ajoi autolla kauden parhaaksi tulokseksi jääneen toisen sijan. Kanadassa koettiin myös dramaattinen hetki. Kubica menetti autonsa hallinnan sen etusiiven osuttua Toyotalla ajaneen Jarno Trullin autoon, ja törmäsi reunavalliin noin 230 km/h nopeudella. Auto tuhoutui lähes täysin, mutta Kubica säästyi vakavilta vammoilta. Kubica oli pois seuraavasta kilpailusta, Yhdysvaltain GP:stä, jossa Heidfeld keskeytti, mutta Kubicaa tuurannut Vettel ajoi kahdeksanneksi saavuttaen uransa ensimmäisen MM-pisteen.

Ranskan GP:ssä Kubica palasi takaisin autonsa rattiin ja ajoi heti neljänneksi. Heidfeld oli puolestaan viides. Britannian GP:ssä Kubica uusi sijoituksensa ja Heidfeld puolestaan ajoi kuudenneksi. Euroopan GP:ssä Heidfeld uusi sijoituksensa ja Kubica ylsi seitsemänneksi. BMW Sauberin kauden paras pistesaldo, kymmenen pistettä, tuli Unkarista, jossa Heidfeld ajoi maaliin kolmantena ja Kubica oli viides. 
Heidfeld ajoi neljänneksi kahdessa seuraavassa kilpailussa, Turkin ja Italian GP:ssä. Kubica oli ensimainitussa kilpailussa kahdeksas ja jälkimmäisessä viides. Belgian GP:ssä Heidfeld ylsi viidenneksi ja Japanin GP:ssä Kubica oli vuorostaan seitsemäs. Kauden viimeistä edeltävässä kilpailussa, Kiinan GP:ssä Heidfeld oli seitsemäs. Viimeisessä kilpailussa, Brasilian GP:ssä, molemmat kuljettajat olivat pisteillä, kun Kubica ajoi viidenneksi ja Heidfeld kuudenneksi.

Kauden päätteeksi autolla oli kerätty 101 pistettä, mitkä oikeuttivat tallin valmistajien MM-sarjassa toiselle sijalle. Ilman McLarenin hylkäystä vakoilujupakassa olisi tallin sijoitus ollut kolmas.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | BMW Sauber | BMW P86/7 V8 | **B** |  | AUS | MYS | BAH | ESP | MON | CAN | USA | FRA | GBR | GER | HUN | TUR | ITA | BEL | JPN | CHN | BRA | **101** | **2.** |
| Saksa Nick Heidfeld | 4 | 4 | 4 | Kesk. | 6 | 2 | Kesk. | 5 | 6 | 6 | 3 | 4 | 4 | 5 | 14 | 7 | 6 |
| Puola Robert Kubica | Kesk. | 18 | 6 | 4 | 5 | Kesk. | Loukk. | 4 | 4 | 7 | 5 | 8 | 5 | 9 | 7 | Kesk. | 5 |
| Saksa Sebastian Vettel | TD | TD |  |  |  |  | 8 |  |  |  |  |  |  |  |  |  |  |

Saavutukset
-----------

**Palkintosijat**


| Nro | Kilpailu | Kuljettaja | Pisteet |
| --- | --- | --- | --- |
| 1 | Kanadan GP 2007 | Nick Heidfeld | 8 |
| 2 | Unkarin GP 2007 | Nick Heidfeld | 6 |

Lähteet
-------

1. 1 2 3 4  BMW Sauber F1.07 The Formula One DataBase. Viitattu 27.03.2008.
2. 1 2 3  BMW Sauber F1.07 F1Olivier.  Arkistoitu 4.8.2008. Viitattu 27.03.2008.
3. ↑  Kuljettajat F1-Online.  Arkistoitu 1.4.2007. Viitattu 25. kesäkuuta 2007.
4. ↑  Kubica törmäsi reunavalliin. MTV3.fi. Viitattu 06.03.2008.
5. ↑  Kubica ei saanut vammoja. MTV3.fi. Viitattu 06.03.2008.
6. ↑  BMW Sauberin toiset sijat. ChicaneF1. Viitattu 07.03.2008.
7. ↑  BMW Sauberin kolmannet sijat. ChicaneF1. Viitattu 07.03.2008.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **BMW Sauber F1.07**.
* BMW Sauber F1.07 - The Formula One DataBase
* BMW Sauber F1.07 - ChicaneF1
* BMW Sauber F1.07 - F1Olivier (Arkistoitu – Internet Archive)

|  |
| --- |
| Saksa BMW Sauber F1 Team |
| **Tallipäällikkö:**Saksa Mario Theissen
**Tunnetuimmat kuljettajat:**Saksa Nick Heidfeld ·  Puola Robert Kubica ·  Kanada Jacques Villeneuve ·  Saksa Sebastian Vettel
**Formula 1 -autot:**F1.06 ·  F1.07 ·  F1.08 ·  F1.09
**Formula 1 -moottorit:**BMW P86 |

Autot, jotka kilpailivat Formula 1 -kaudella 2007

* McLaren MP4-22
* Renault R27
* Ferrari F2007
* Honda RA107
* BMW Sauber F1.07
* Toyota TF107
* Red Bull RB3
* Williams FW29
* Scuderia Toro Rosso STR2
* Spyker F8-VII
* Super Aguri SA07